การประกอบธุรกิจของแต่ละสายผลิตภัณฑ์

ลักษณะผลิตภัณฑ์หรือบริการ

ธุรกิจระบบจัดเก็บและจัดการข้อมูลในองค์กร

กลุ่มบริษัทประกอบธุรกิจการพัฒนาระบบ EDCCS
โดยมุ่งเน้นการจัดจำหน่ายคอมพิวเตอร์เคลื่อนที่ร่วมกับการพัฒนาโปรแกรมการใช้งานคอมพิวเตอร์เคลื่อนที่แบบครบวงจร
(Integrated Mobile Computing Solution Provider) เพื่อสนับสนุนเทคโนโลยีบาร์โค้ด
และ RFID กลุ่มลูกค้าเป้าหมายคือกลุ่มธุรกิจค้าปลีกขนาดใหญ่ คลังสินค้า ธุรกิจขนส่ง ธุรกิจการผลิต
และกิจการของภาครัฐที่ต้องการระบบการจัดเก็บข้อมูลที่มีประสิทธิภาพ

บริษัทจัดจำหน่ายอุปกรณ์ฮาร์ดแวร์ พัฒนาโปรแกรมซอฟต์แวร์
การให้บริการบำรุงรักษาระบบที่เกี่ยวข้องกับ EDCCS และผลิตและจำหน่าย ผลิตภัณฑ์ที่เกี่ยวข้องกับ
สติ๊กเกอร์ เลเบล กระดาษบาร์โค้ด และวัสดุอุปกรณ์ที่เกี่ยวข้อง
ปัจจุบันผลิตภัณฑ์และบริการของบริษัทแบ่งออกได้เป็น

(1) กลุ่มผลิตภัณฑ์ฮาร์ดแวร์
    หมายถึงผลิตภัณฑ์ฮาร์ดแวร์รวมกับซอฟท์แวร์ที่ขายพร้อมกับฮาร์ดแวร์ดังกล่าว ดำเนินการภายใต้
    บริษัท ไซแมท เทคโนโลยี จำกัด (มหาชน) มุ่งเน้นการจัดจำหน่ายคอมพิวเตอร์มือถือ
    อุปกรณ์ที่เกี่ยวข้องกับการจัดเก็บข้อมูลโดยใช้เทคโนโลยีบาร์โค้ด และเทคโนโลยี RFID
    และจัดจำหน่ายอุปกรณ์คอมพิวเตอร์ต่างๆตามความต้องการของลูกค้า
    ทั้งนี้ของอุปกรณ์ฮาร์ดแวร์ของบริษัทมีระบบปฏิบัติการเป็นแบบเครื่องเดี่ยว
    ไม่สามารถเชื่อมต่อกับระบบฐานข้อมูลได้
    ดังนั้นบริษัทจึงได้พัฒนาโปรแกรมซอฟท์แวร์ที่ทำให้ฮาร์ดแวร์ที่จัดจำหน่ายสามารถเชื่อมต่อระยะไกลเข้ากับระบบฐานข้อมูลของลูกค้า
    โดยเรียกว่าโปรแกรม MobileNet
    ซึ่งลูกค้ามักจะซื้อโปรแกรมนี้พร้อมกับผลิตภัณฑ์ฮาร์ดแวร์ของบริษัทด้วย

(2) กลุ่มผลิตภัณฑ์ซอฟต์แวร์ ดำเนินการภายใต้บริษัทย่อย คือ ไซแมท ซอฟต์
    มุ่งเน้นการพัฒนาโปรแกรมซอฟต์แวร์สำหรับระบบ EDCCS
    โดยการวิเคราะห์และออกแบบโปรแกรมที่สอดคล้องตามลักษณะความต้องการใช้งานของลูกค้าแต่ละราย
    (Solution Provider)
    รวมทั้งพัฒนาซอฟต์แวร์ประยุกต์ที่เกี่ยวข้องกับเทคโนโลยีสารสนเทศทางด้าน EDCCS
    ที่ช่วยให้การจัดเก็บข้อมูลในองค์กรเป็นปัจจุบัน (Real time) และแม่นยำมากขึ้น
    โดยเฉพาะข้อมูลที่เกี่ยวกับสินค้าคงคลังหรือทรัพยากรต่างๆที่มีจำนวนมาก
    และยากต่อการตรวจสอบ ทำให้การดำเนินงานขององค์กรมีประสิทธิภาพมากขึ้น

บริษัท ไซแมท ซอฟท์ ได้รับสิทธิประโยชน์จากคณะกรรมการส่งเสริมการลงทุน (BOI)
ในการยกเว้นภาษีนิติบุคคลสำหรับธุรกิจดังกล่าวเป็นเวลา 8 ปี
เนื่องจากคณะกรรมการส่งเสริมการลงทุน (BOI)
ร่วมกับสำนักงานส่งเสริมอุตสาหกรรมซอฟท์แวร์แห่งชาติ (SIPA)
มีนโยบายสนับสนุนภาครัฐและภาคเอกชนในการพัฒนาซอฟท์แวร์ในประเทศ
ให้สามารถรองรับการขยายตัวของอุตสาหกรรมเทคโนโลยีสารสนเทศ

(3) ธุรกิจการให้บริการบำรุงรักษา บริษัทมีการให้บริการบำรุงรักษา (Maintenance Service)
    สำหรับอุปกรณ์ฮาร์ดแวร์ และโปรแกรมซอฟต์แวร์ที่บริษัทเป็นผู้จัดจำหน่าย
    รวมถึงอุปกรณ์และระบบต่างๆของลูกค้าที่ใช้ร่วมกับผลิตภัณฑ์ที่บริษัทจัดจำหน่าย

(4) ให้บริการซอฟท์แวร์ระบบบริหารจัดการโลจิสติกส์ ด้วยเทคโนโลยี Cloud Solution
    ภายใต้แบรนด์ “SKYFROG” โดยเน้นลูกค้าที่อยู่ในธุรกิจขนส่งและโลจิสติกส์

ธุรกิจผลิตและจำหน่ายผลิตภัณฑ์เลเบล

ธุรกิจเลเบล ทำการผลิตและจำหน่ายสติ๊กเกอร์และกระดาษเลเบลตามที่ลูกค้าต้องการ
เป็นการเพิ่มมูลค่าให้กับกลุ่มผลิตภัณฑ์ฮาร์ดแวร์ด้านเครื่องพิมพ์บาร์โค้ด
ช่วยก่อให้เกิดรายได้แบบสม่ำเสมอ เพราะเป็นวัสดุสิ้นเปลืองที่ลูกค้าต้องใช้เป็นประจำ
โดยกลุ่มลูกค้าหลักได้แก่กลุ่มลูกค้าในธุรกิจผลิตชิ้นส่วนอิเล็กทรอนิกส์
ปัจจุบันบริษัทมีเครื่องจักรหลักจำนวน 4 เครื่อง และสามารถสร้างรายได้ได้จำนวน 5
ล้านบาทต่อเดือน โดยบริษัทมีแผนที่จะเพิ่มกำลังการผลิตโดยเพิ่มจำนวนเครื่องจักรในปีหน้า

ธุรกิจขายส่งอุปกรณ์คอมพิวเตอร์ในมาเลเซีย

ธุรกิจขายส่งอุปกรณ์คอมพิวเตอร์ในมาเลเซีย
ประกอบกิจการขายส่งอุปกรณ์คอมพิวเตอร์ฮาร์ดแวร์ให้แก่บริษัทเอกชนขนาดใหญ่และหน่วยงานราชการของประเทศมาเลเซีย
ดำเนินธุรกิจโดยบริษัทย่อยในมาเลเซียซึ่งบริษัทฯถือหุ้นอยู่ร้อยละ 60
บริษัทย่อยเป็นตัวแทนจำหน่ายอุปกรณ์คอมพิวเตอร์ให้แก่ผู้ผลิตรายใหญ่ของโลก เช่น Lenovo,
Hewlette Packard เป็นต้น

ธุรกิจให้บริการบรอดแบนด์อินเทอร์เน็ต

ธุรกิจบรอดแบนด์ บริษัทฯให้บริการอินเทอร์เน็ตความเร็วสูงผ่านโครงข่ายใยแก้วนำแสง (FTTx)
ให้แก่พื้นที่เมืองในจังหวัดนครราชสีมาและเชียงใหม่ ภายใต้แบรนด์ “Si-net powered by TOT”
ซึ่งเป็นธุรกิจใหม่ของบริษัทฯและคาดว่าจะสร้างรายได้ให้บริษัทฯในไตรมาสที่ 2 ปี 2556

ภาวะอุตสาหกรรมและการแข่งขัน

ตลาดเทคโนโลยีสารสนเทศในประเทศไทย

ตลาดเทคโนโลยีสารสนเทศ (ไอที) ในประเทศไทย ประกอบด้วย 3 กลุ่มหลักคือ

(1) ตลาดฮาร์ดแวร์ (Computer Hardware) ซึ่งประกอบด้วยอุปกรณ์คอมพิวเตอร์ทุกประเภท
    เช่นคอมพิวเตอร์ตั้งโต๊ะ โน้ตบุ๊ค เครื่องพิมพ์ แสกนเนอร์ จอภาพ เป็นต้น

(2) ตลาดซอฟต์แวร์ (Computer Software) หมายถึงตลาดโปรแกรมคอมพิวเตอร์
    ทั้งในรูปของโปรแกรมสำเร็จรูป (Packaged software)
    และโปรแกรมที่สร้างขึ้นเพื่อใช้งานแบบเฉพาะเจาะจง (Outsourced software)

(3) ตลาดบริการด้านคอมพิวเตอร์ (Computer Services) ได้แก่การให้บริการเช่าคอมพิวเตอร์
    การให้คำปรึกษาด้านฮาร์ดแวร์ การให้บริการด้านการประมวลผลข้อมูล
    การใช้บริการกิจกรรมที่เกี่ยวกับฐานข้อมูล และกิจกรรมอื่นๆที่เกี่ยวข้องกับคอมพิวเตอร์

[]

  -----------------------------------------------------------------------

  -----------------------------------------------------------------------

สำหรับปี 2556 - 2559 ตลาดเทคโนโลยีสารสนเทศของประเทศไทยคาดว่าจะเติบโตปีละ 11%
โดยมีปัจจัยดังต่อไปนี้

-   ตลาดทางด้านการให้บริการ IT จะยังคงเติบโตดีต่อเนื่อง
    ในขณะที่ตลาดทางด้านฮาร์ดแวร์จะยังคงเติบโตในอัตราที่ลดลง
    ซึ่งสอดคล้องกับกระแสของการใช้เทคโนโลยีสารสนเทศของโลก
    ซึ่งนับวันธุรกิจด้านการบริการจะมีบทบาทในระบบเศรษฐกิจมากยิ่งขึ้นโดยตลาดบริการด้านคอมพิวเตอร์ที่มีสัดส่วนสูงได้แก่
    กลุ่ม System Integration และ Network Services ซึ่งมีมูลค่ารวมกันเกินกว่าร้อยละ
    60 ของมูลค่าตลาดบริการด้านคอมพิวเตอร์ทั้งหมด

-   แนวโน้มการเปลี่ยนรูปแบบการจัดซื้อคอมพิวเตอร์ฮาร์ดแวร์แบบซื้อขาดเป็นการเช่าหรือเช่าซื้อ
    ทำให้การเปลี่ยนอุปกรณ์ฮาร์ดแวร์ตามการเปลี่ยนแปลงของเทคโนโลยีกระทำได้ง่ายขึ้น

-   การลงทุนทางด้านเทคโนโลยีสารสนเทศโดยภาครัฐป็นปัจจัยที่สำคัญต่อการเติบโตของตลาด
    ซึ่งทางรัฐบาลมีนโยบายส่งเสริมและพัฒนาให้คนไทยสามารถเข้าถึงเทคโนโลยีได้อย่างทั่วถึง

-   แนวโน้มการลงทุนในระบบ Cloud Computing เพิ่มสูงขึ้น
    ซึ่งเป็นรูปแบบของการนำทรัพยากร IT ทั้งด้านฮาร์ดแวร์
    และซอฟท์แวร์มาแบ่งปันกันในลักษณะของการให้บริการโดยอาศัยการประมวลผลผ่านระบบเครือข่ายอินเทอร์เน็ต
    ซึ่งช่วยลดต้นทุนของผู้ใช้ได้มาก
    เนื่องจากผู้ใช้ไม่จำเป็นต้องใช้เครื่องคอมพิวเตอร์ที่มีประสิทธิภาพสูง
    หรือเสียค่าใช้จ่ายซอฟท์แวร์ แต่จะมีค่าใช้จ่ายค่าบริการโดยคิดตามการใช้งานจริง

ผลิตภัณฑ์ของบริษัทเป็นผลิตภัณฑ์เฉพาะ
โดยมีฐานลูกค้าคือองค์กรขนาดใหญ่ที่ต้องการพัฒนาระบบบริหารจัดการให้มีประสิทธิภาพมากขึ้น
อาทิเช่น ธุรกิจค้าปลีกขนาดใหญ่ ธุรกิจผลิตภัณฑ์อุปโภคบริโภคขนาดใหญ่ ธุรกิจขนส่ง
หน่วยงานของภาครัฐบางแห่ง
ทั้งนี้บริษัทตระหนักถึงศักยภาพของขนาดของตลาดกลุ่มลูกค้าเป้าหมายของบริษัทที่สามารถขยายออกไปได้อีกมาก
เช่น ธุรกิจอุตสาหกรรมที่เกี่ยวข้องกับการผลิต ธุรกิจการขนส่งและโลจิสติกส์ เป็นต้น

ธุรกิจของบริษัทจัดเป็นการให้บริการเทคโนโลยีสารสนเทศสำหรับการจัดเก็บและจัดการข้อมูลแบบครบวงจร
โดยเน้นการใช้งานคอมพิวเตอร์เคลื่อนที่ นอกจากนี้ลูกค้าส่วนใหญ่ยังต้องการการให้บริการที่ต่อเนื่อง
โดยเฉพาะบริการในด้านการบำรุงรักษาในระยะยาว
ดังนั้นบริษัทที่มีบริการที่ครบวงจรจะมีความได้เปรียบในการขยายธุรกิจและการรักษาฐานลูกค้า

แนวโน้มธุรกิจค้าปลีก ซึ่งเป็นกลุ่มลูกค้าหลักของบริษัทฯ

แนวโน้มธุรกิจค้าปลีกในปี 2556 คาดว่ามูลค่าตลาดน่าจะยังคงขยายตัวอยู่ที่ประมาณร้อยละ 10-12
เมื่อเทียบกับปีที่ผ่านมา โดยมีปัจจัยเรื่องของอุปสงค์ภายในประเทศที่เป็นแรงขับเคลื่อนหลัก
โดยได้รับแรงสนับสนุนจากมาตรการกระตุ้นเศรษฐกิจของภาครัฐ เช่น นโยบายจำนำข้าว,
การปรับขึ้นค่าแรงขั้นต่ำ 300 บาททั่วประเทศ, นโยบายการรับคืนภาษีรถคันแรก
ทำให้มีเงินสะพัดเข้าสู่ระบบจากการบริโภคภายในประเทศกว่า 3.5 ล้านล้านบาท หรือราวร้อยละ
35 ของมูลค่า GDP ของประเทศ ยังไม่นับรวมการลงทุนของภาครัฐจากงบประมาณบริหารจัดการน้ำ
3.5 แสนล้านบาท การลงทุนในสาธารณูปโภคพื้นฐานที่จะกู้มาอีก 2 ล้านล้านบาท
ซึ่งจะส่งผลให้เกิดการจับจ่ายของประชาชนในปีนี้

ตลาดบริการอินเทอร์เน็ตในประเทศไทย

ผู้ให้บริการอินเทอร์เน็ตความเร็วสูงรายใหญ่จำนวน 3 ราย คือ ทีโอที ทรู อินเทอร์เน็ต และ
ทริปเบิลที บอร์ดแบนด์
และมีจานวนผู้ลงทะเบียนใช้บริการอินเทอร์เน็ตความเร็วสูงประเภทบุคคลทั่วไป (Individual
หรือ Access) และผู้ใช้ผ่าน Corporate Internet Business เพิ่มขึ้นอย่างต่อเนื่อง โดย ณ
สิ้นไตรมาสที่ 2 ปี 2555 มีผู้ลงทะเบียนทั้งสิ้น 4.06 ล้านราย
เพิ่มขึ้นจากไตรมาสเดียวกันของปีก่อนถึงร้อยละ 14.37 และเพิ่มขึ้นจากไตรมาสก่อนหน้าที่ร้อยละ
0.25 ผู้ให้บริการยังคงพยายามดึงดูดให้ผู้ใช้บริการด้วยการนำเสนอในลักษณะ Bundle services
โดยรวม Package ระหว่างโทรศัพท์ประจาที่ กับบริการอินเทอร์เน็ตเข้าไว้ด้วยกัน
ซึ่งบางรายการส่งเสริมการขายผู้ใช้บริการสามารถนำเอาค่าบริการอินเทอร์เน็ตมาเป็นค่าโทรศัพท์ได้ด้วย
(แหล่งข้อมูลหลักอ้างอิงจาก สำนักงาน กสทช.)

[]

[]

[]

ตลาดเทคโนโลยีสารสนเทศในประเทศมาเลเซีย

ตลาดเทคโนโลยีสารสนเทศในประเทศมาเลเซียคาดว่าจะเติบโตในปี 2556
โดยมีมูลค่าตลาดประมาณ 5.6 พันล้านเหรียญสหรัฐ ซึ่งเพิ่มขึ้นร้อยละ 7 จากปีก่อน
คาดว่าอุปสงค์โดยรวมจะเติบโตสูง แม้ว่าเศรษฐกิจจะเติบโตในระดับปานกลาง
โดยตลาดการให้บริการด้าน IT
จะเป็นตลาดที่มีโอกาสเติบโตสูงมากเนื่องจากรัฐบาลมาเลเซียมุ่งเน้นที่จะเป็นศูนย์กลางทางด้าน IT
ในภูมิภาคนี้ โดยรัฐบาลมุ่งเน้นในการตอบสนองความต้องการการให้บริการด้าน IT ซึ่งรวมถึงระบบ
Cloud Computing สำหรับธุรกิจขนาดกลางและขนาดย่อม
และโครงการคอมพิวเตอร์เพื่อการศึกษา ปัจจัยที่ทำให้ตลาดมีการเติบโตอย่างแข็งแกร่งได้แก่
การลงทุนของหน่วยงานราชการ ธุรกิจเทเลคอม และธุริกจหลักทรัพย์ซึ่งรวมถึงธนาคารอิสลาม
(แหล่งข้อมูลหลักอ้างอิงจาก Business Monitor International)

บริษัท E-Tech IT Sdn., Bhd. (บริษัทย่อย) ในประเทศมาเลเซีย เชื่อมั่นในปรัชญา
การเติมเต็มความต้องการของลูกค้า
ด้วยการให้บริการดัดแปลงสินค้าตามความประสงค์ของลูกค้าในระดับอุปกรณ์แยกชิ้น หรือทั้งระบบ
โดยทีมงานที่มีความเชี่ยวชาญและความสามารถ
นอกจากนี้บริษัทยังสามารถเติมเต็มความต้องการของลูกค้าที่มีเงินทุนจำกัดด้วยการให้บริการจัดหาเงินทุนจากสถาบันการเงินที่น่าเชื่อถือ
การบริหารจัดการทางด้านโลจิสติกส์และคลังสินค้า
ซึ่งการให้บริการดังกล่าวคือกลยุทธ์หลักที่ทำให้บริษัทเติบโตอย่างรวดเร็วและต่อเนื่อง

ตลาดเทคโนโลยีสารสนเทศในประเทศเวียดนาม

ตลาดเทคโนโลยีสารสนเทศในเวียดนามคาดว่าจะเติบโตในปี 2556 โดยมีมูลค่าตลาดประมาณ 2.9
พันล้านเหรียญสหรัฐ ซึ่งเพิ่มขึ้นร้อยละ 15 จากปีก่อน
เนื่องจากการเติบโตของยอดการใช้คอมพิวเตอร์พีซี การเติบโตของเศรษฐกิจ
และการลงทุนของภาครัฐในเทคโนโลยีสารสนเทศ (แหล่งข้อมูลหลักอ้างอิงจาก Business
Monitor International)

การจัดหาผลิตภัณฑ์และบริการ

ผลิตภัณฑ์ฮาร์ดแวร์หรืออุปกรณ์คอมพิวเตอร์

ผลิตภัณฑ์ฮาร์ดแวร์หลักของบริษัทคือคอมพิวเตอร์มือถือ
เป็นสินค้านำเข้าทั้งหมดซึ่งส่วนใหญ่สั่งซื้อจากผู้ผลิตที่บริษัทได้รับแต่งตั้งให้เป็นตัวแทนจำหน่าย
คือบริษัท Motorola Technology Inc.
ซึ่งเป็นผู้ผลิตคอมพิวเตอร์เคลื่อนที่รายใหญ่ในประเทศสหรัฐอเมริกา
ปัจจุบันบริษัทในเครือและเป็นหนึ่งในสามธุรกิจหลักของ ของ Motorola, Inc.
มีสาขากระจายอยู่ทั่วโลกทั้งในยุโรป ตะวันออกกลาง และเอเชียแปซิฟิก และมีผลิตภัณฑ์ที่เกี่ยวกับ
Mobile Technology ซึ่งได้รับสิทธิบัตรกว่า 900 รายการ

บริษัทได้รับการแต่งตั้งจาก Motorola ให้เป็นผู้จัดจำหน่ายชั้นดี (Premier Business
Partner) รายแรกในประเทศไทย ทำให้ได้รับเงื่อนไขด้านราคาที่ดี
โดยบริษัทมียอดสั่งซื้อผลิตภัณฑ์ของ Motorola คิดเป็นร้อยละ 53 ของยอดซื้อวัตถุดิบรวมในปี 2549
อย่างไรก็ตามบริษัทมีการกระจายการสั่งซื้อคอมพิวเตอร์มือถือผ่านบริษัทอื่นๆ
เพื่อลดความเสี่ยงจากการพึ่งพิงผู้จัดจำหน่ายเพียงรายเดียว
และมีแผนจะเพิ่มการจัดจำหน่ายคอมพิวเตอร์มือถือของผู้ผลิตรายอื่นที่มีความเหมาะสมกับธุรกิจโรงงานอุตสาหกรรมซึ่งเป็นตลาดเป้าหมายในอนาคตของบริษัท
สำหรับอุปกรณ์อื่นๆเช่น เครื่องพิมพ์บาร์โค้ด อุปกรณ์เชื่อมต่อไร้สาย
บริษัทสั่งซื้อจากผู้ผลิตหลายรายทั้งในประเทศและต่างประเทศ เช่น Zebra, Dell, HHP และ
Cisco เป็นต้น

อุปกรณ์ฮาร์ดแวร์ที่บริษัทจัดจำหน่าย เป็นสินค้าที่มีการเปลี่ยนแปลงทางด้านเทคโนโลยีอย่างรวดเร็ว
ดังนั้นสินค้าส่วนใหญ่จะสั่งซื้อเมื่อได้รับคำสั่งซื้อจากลูกค้า
และสั่งซื้อเพื่อเป็นอุปกรณ์สำรองสำหรับรุ่นที่ลูกค้าใช้เท่านั้น
ซึ่งช่วยลดปัญหาสินค้าล้าสมัยได้เป็นอย่างดี

สัญญาที่สำคัญในการจัดหาผลิตภัณฑ์

(1) สัญญาการจัดจำหน่ายผลิตภัณฑ์ Motorola

  คู่สัญญา Motorola Technology Inc.

  วันเริ่มต้นสัญญา 19 ตุลาคม 2548

  อายุสัญญา 1 ปี และต่ออายุอัตโนมัติทุกๆ 1 ปี
  จนกว่าจะมีการแจ้งยกเลิกจากคู่สัญญาฝ่ายใดฝ่ายหนึ่ง

  ค่าตอบแทน ไม่มี

  สาระสำคัญ สัญญาแต่งตั้งบริษัทเป็นผู้แทนจำหน่ายสินค้าแบบไม่เฉพาะเจาะจง (Non-exclusive
  basis) ในระดับ Premier Business Partner โดยให้ส่วนลดในการสั่งซื้อสินค้า
  และให้ความช่วยเหลือในด้านการอบรมเทคโนโลยีต่างๆที่จำเป็น

(2) สัญญาการจัดจำหน่ายผลิตภัณฑ์ Motorola ให้กับบริษัท ซี.พี.ออลล์ (มหาชน)

  คู่สัญญา ซี.พี.ออลล์ และ Motorola Technology Inc.

  วันเริ่มต้นสัญญา 1 เมษายน 2549

  อายุสัญญา 8 ปี สิ้นสุด 31 มีนาคม 2557

  สาระสำคัญ ซี.พี.เซเว่น
  ตกลงให้บริษัทเป็นผู้จัดหาเครื่องคอมพิวเตอร์มือถือรวมทั้งอุปกรณ์ประกอบ
  คิดเป็นมูลค่าขั้นต่ำประมาณ 100 ล้านบาท โดยบริษัทตกลงจัดซื้ออุปกรณ์ทั้งหมด
  รวมทั้งการรับประกันเป็นระยะเวลา 18 เดือนจาก Motorola Technology Inc.

  การสั่งซื้อสินค้า จนถึงสิ้นไตรมาสที่ 3 ปี 2550 บริษัทมีกำหนดส่งมอบสินค้าให้ซี.พี.ออลล์
  เป็นจำนวนรวมทั้งสิ้นประมาณ 70 ล้านบาท

ผลิตภัณฑ์ซอฟต์แวร์หรือโปรแกรมคอมพิวเตอร์

ผลิตภัณฑ์ซอฟต์แวร์โปรแกรมประยุกต์ SFA และ RT-WMS
ได้จากการพัฒนาขึ้นมาโดยบุคลากรผู้เชี่ยวชาญของบริษัทเอง ส่วนระบบ MobileNet
ในอดีตบริษัทเคยสั่งซื้อจาก Grand-Flo ซึ่งเป็นผู้ถือหุ้นใหญ่
แต่ในปัจจุบันสามารถพัฒนาได้โดยบุคลากรของบริษัท
ซึ่งสามารถนำไปประยุกต์และขายให้กับลูกค้าได้โดยตรง และ Software
ระบบบริหารจัดการโลจิสติกส์ (SkyFrog)
ก็พัฒนาขึ้นมาโดยบุคลากรผู้เชี่ยวชาญของบริษัทเองเช่นกัน

ผลิตภัณฑ์เลเบลและสติ๊กเกอร์

ผลิตภัณฑ์เลเบลและสติ๊กเกอร์ทำการผลิตและจัดจำหน่ายโดยบริษัท ไซแมท เลเบล จำกัด
ซึ่งวัตถุดิบหลักคือกระดาษสำหรับใช้ทำเลเบลหรือสติ๊กเกอร์ซึ่งสั่งซื้อภายในประเทศเกือบทั้งหมด
โดยมีผู้จัดจำหน่ายวัตถุดิบจำนวนมาก ปัจจุบันบริษัทมีเครื่องจักรอยู่ 4
เครื่องสามารถผลิตสติ๊กเกอร์หรือเลเบลได้ประมาณ 120,000 ตรม. ต่อเดือน หรือ 1,440,000
ตรม. ต่อปี

กระบวนการผลิตหรือจัดจำหน่ายผลิตภัณฑ์ของบริษัทไม่ได้ก่อให้เกิดผลกระทบต่อสิ่งแวดล้อมแต่อย่างใด